钦定古今图书集成/理学汇编/经籍典/第137卷 > 《敬之二》
## 钦定古今图书集成/理学汇编/经籍典/第137卷 > 《敬之二》

剑虽利，不厉不断；材虽美，不学不高；虽有旨酒嘉殽，
不尝不知其旨；虽有善道，不学不达其功。故学然后
知不足，教然后知不究，不足故自坏而勉，不究故尽
师而熟。由此观之，则教学相长也。子夏问《诗》，学一而
知二。孔子曰：“起予者商也，始可与言《诗》已矣。”孔子贤
乎英杰而圣德备，弟子被光景而德彰。《诗》曰：“日就月
将。”